open-index/open-wikipedia-markdown huggingface dataset:
Քեթի Քեսիդի

**Քեթրին Էվելին Անիտա Քեսիդի** (, ), ամերիկյան դերասանուհի, ով հայտնի է «Նետ» հեռուստասերիալում խաղացած իր Լորել Լենս դերով։ Նա նաև հանդես է եկել «Գերբնականը», «Բամբասկոտըը» հեռուստասերիալներում, «Հարփերի կղզին» մինիսերալում, «Սեղմում» (2006), «Մոնտե Կառլո» (2011) և «Գրչակը» (2014) ֆիլմերում։ Քեսիդին ձեռք է բերել «բղավելու թագուհի» մականունը իր բազմաթիվ սարսափ ժանրի դերեր ունենալու պատճառով։

## Ընտանիք
Քեսիդին ծնվել է Լոս Անջելեսում՝ դերասան Դեյվիդ Քեսիդիի և Շերի Բենեդոնի ընտանիքում։ Քեսիդիի պապը և տատը նույնպես եղել են դերասաններ՝ Ջեք Քեսիդին և Էվելին Վորդը։

## Կարիերա
### Երաժշտական կարիերա
2002 թվականին նրանով հետաքրքրվել է երաժշտական պրոդյուսեր Ժոել Դայմոնդը, ով հրավիրել է նրան ձայնագրել «I Think I Love You» («Ես կարծում եմ, սիրում եմ քեզ») երգը։ Աշխատելով ձայնագրության վրա, Քեթին ծանոթացել է Գրեգ Ռապոսոյի հետ՝ «Dream Street» խմբից։ 2002 թվականից նրանք սկսել են հանդիպել։ Նա նվիրել է «We’re In Love» («Մենք սիրահարված ենք») երգը Քեթիի 16 ամյակին։ Ջեսի ՄաքՔարթնիի «Tell Her» («Ասա նրան») երգը Քեթիի մասին է։ Ջեսի ՄաքՔարթնին ասել է, որ նրա հիթ «Bleeding Love»-ը նույնպես Քեթիի մասին է։

### Դերասանական կարիերա
#### Ֆիլմեր
250px|մինի|Քեսիդին 2008 թվականին
2006 թվականին Քեսիդին իր դեբյուտը արել է խաղալով Թիֆընի Մեդիսոնի դերը՝ «Երբ զանգում է անծանոթը» սարսափ ֆիլմում։ 2010 թվականի ապրիլին Քեսիդին հանդես է գալիս մեկ այլ ֆիլմում, այս անգամ դասական սարսափ «Էլմ փողոցի մղձավանջը» ֆիլմում։ Քեսիդին մարմնավորում է Քրիս Ֆոուելսին, ով ավագ դպրոցի աշակերտ է և դառնում է Ֆրեդի Կրյուգերի զոհը։ Իր դերի համար Քեսիդին առաջադրվել է Teen Choice Awards «Լավագույն սարսափ/թրիլլեր ժանրի դերասանուհի» անվանակարգում, որը զիջել է Մեգան Ֆոքսին։
 
#### Հեռուստասերիալներ
2007 թվականին Քեսիդին նկարահանվել է «Գերբնականը» հեռուստասերիալի 3-րդ եթերաշրջանում։ Նա երևացել է 6 սերիաներում և մարմնավորել չարք Ռուբիին։ 2008 թվականին հեռուստասերիալի 4-րդ եթերաշրջանում Քեսիդիին փոխարինում է Ժենևև Կորտեսը։

2012 թվականից Քեսիդին նկարահանվում է «Նետ» հեռուստասերիալում՝ (որի համար հիմք է հանդիսացել «Կանաչ Նետը» ծաղրանկարների գիրքը) մարմնավորելով Լորել Լենսին/Սև Դեղձանիկին։ Հեռուստասերիալում նկարահանվում են նաև Սթիվեն Ամելը և Ուիլա Հոլանդը, հեռուստասերիալը Հյուսիսային Ամերիկայում սկսել է հեռարձակվել 2012 թվականի հոկտեմբերի 10-ից։

## Անձնական կյանք
2016 թվականից Քեսիդին հանդիպում է Մեթյու Ռեջերսի հետ։ Նրանք նշանադրվել են 2017 թվականի հունիսի 5-ին։

## Ֆիլմագրություն
300px|մինի

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երգիչներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Ֆրանսիացի հեռուստատեսային դերասանուհիներ
Կարեն Շահրամանյան

**Կարեն Ալեքսանդրի Շահրամանյան** (1973 թ. 16 հուլիսի, ԼՂՀ ք. Ասկերան, ԼՂԻՄ, ԱԽՍՀ, ԽՍՀՄ), ԼՂՀ Կադաստրի և պետական գույքի կառավարման կոմիտեի նախագահ։

## Կենսագրություն
* 1980-1990թթ. սովորել է Ասկերանի միջնակարգ դպրոցում։
* 1990 թ. - Հայաստանի Երևանի ճարտարապետա-շինարարական ինստիտուտ՝ «Ավտոճանապարհների շինարարություն» ֆակուլտետ։
* 1991 թ. դեկտեմբեր- թողել է ուսումը, տեղափոխվել Արցախ, Ասկերանի ինքնապաշտպանական շրջանի կազմում մասնակցել պատերազմական գործողություններին։
* 1992-1998 թթ. ծառայել է ԼՂՀ ՊԲ-ում, ունի պահեստազորի սպայի՝ ավագ լեյտենանտի կոչում։ 
* 1993 թ.- շարունակել է ուսումը ԱրՊՀ-ում, ավարտել է 1996 թ.՝ ինժեներ-շինարարի որակավորմամբ։
* 2010թ. - գերազանցությամբ ավարտել է Ստեփանակերտի ,,Մեսրոպ Մաշտոց,, համալսարանի իրավաբանական ֆակուլտետը` ստանալով իրավագետի մասնագիտություն։

## Կարիերա
* 1998-1999 թթ. -ԼՂՀ քաղաքաշինության նախարարություն՝ գլխավոր մասնագետ։
* 1999-2002 թթ. - «Ավտոճանապարհների, ինժեներական կառուցվածքների, բնակարանային, կոմունալ տնտեսության քաղաքականության» բաժնի պետ։
* 2002 -2005 թթ. -ԼՂՀ արտադրական ենթակառուցվածքների զարգացման և քաղաքաշինության նախարարություն՝ լիցենզավորման բաժնի պետ։
* 2005-2006 թթ. -ԼՂՀ քաղաքաշինության նախարարություն՝ աշխատակազմի ղեկավար։
* 2006-2008 թթ. ԼՂՀ քաղաքաշինության նախարարի տեղակալ։
* 2008 թ. -մարտ-հունիս ամիսներ, Ստեփանակերտի քաղաքապետարանի «Կառուցապատման ծրագրերի իրականացման գրասենյակ»` ՊՈԱԿ-ի տնօրեն։
* 2008 թ. հունիս-օգոստոս- ԼՂՀ քաղաքաշինության նախարարության «Կապիտալ շինարարություն»` ՊՈԱԿ-ի տնօրեն։
* 2008-2010 թթ.- ԼՂՀ ԿԱ կապիտալ շինարարության վարչության պետ։
* 2010 - 2020 թթ - ԼՂՀ Քաղաքաշինության նախարար։
* 2020 թ-ի հունիսի 8-ից - ԱՀ Նախագահի որոշման համաձայն` նշանակվել է Կադաստրի և պետական գույքի կառավարման կոմիտեի նախագահ։

## Պարգևներ
*ԼՂՀ Նախագահի կողմից պարգևատրվել է «Արիության համար» մեդալով, 
*ՀՀ Նախագահի հրամանագրով պարգևատրվել է Մարտական ծառայության մեդալով (2011)
*Հայաստանի պաշտպանության նախարարության կողմից՝ «Մարշալ Բաղրամյան» մեդալով։

## Ծանոթագրություններ

Կատեգորիա:Մարտական ծառայության մեդալակիրներ
Աղվան Մինասյան

մինի|Աղվան Մինասյան
**Աղվան Մինասյան** (1970 թվականի սեպտեմբերի 18-ին ՀՀ Սյունիքի մարզի Սիսիանի շրջանի Լծեն գյուղ -30 Օգոստոսի, 1993 թվական, ԼՂՀ Քաշաթաղի շրջանի Հակարի (Մուրադխանլու) գյուղ), Արցախյան ազատամարտի հերոս, բանաստեղծ, ազատամարտիկ։

## Կենսագրություն
Աղվան Մինասյանը ծնվել է 1970 թվականի սեպտեմբերի 18-ին ՀՀ Սյունիքի մարզի Սիսիանի շրջանի Լծեն գյուղում։ Դպրոցն ավարտելուց հետո ընդունվել և 1989 թվականին ավարտել է Սիսիանի պոլիտեխնիկումը։ 1989-1990 թվականներին ծառայել է ԽՍՀՄ Զինված ուժերում։ 1990 թվականին մեկնել է Արցախյան ռազմաճակատ, դարձել «Սիսական» կամավորական ջոկատի ազատամարտիկ, մարտնչել եղբոր՝ Աշոտ Մինասյանի հրամանատարությամբ։  1992թ. ապրիլին ընկերների հետ Կապանում էր, որտեղ լռեցնում են թշնամու կրակակետերը։ 1992թ մայիսին մասնակցում է Լաչինի ազատագրմանը։ 1992թ Դեկտեմբերին մասնակցել է Կապանի գյուղերի ազատագրմանը։ 1993 թվականի մարտի վերջին մասնակցել է Քարվաճառի ազատագրելու համար կարևոր նշանակություն ունեցող Նարեշտար բարձրունքի ազատագրմանը։ 1993թ ապրիլին մասնակցել է Մարտակերտի շրջանի պաշտպանությանը։                                                                                 1993թ․ օգոստոսին մասնակցել է Կուբաթլույի շրջանի ազատագրմանը։

Հեղինակ է հայրենիքին և ազգային-ազատագրական պայքարին նվիրված «Տապանագիր» և «Սուր և խաչ» բանաստեղծությունների ժողովածուների։ Զոհվել է 1993 թվականի օգոստոսի 30-ին ԼՂՀ Քաշաթաղի շրջանի Հակարի գյուղում 23 տարեկան հասակում։ Աղվան Մինասյանի կյանքն ու գործունեությունը իր գեղարվեստական արտացոլումն է գտել Սամվել Թադևոսյանի 2006 թվականին նկարահանած «Չկրակված փամփուշտներ» ֆիլմում։ Իսկ Աղվան Մինասյանի «Կարմիր դագաղով անիծյալ կյանքն են տանում թաղելու»  «Զառանցանքին չկա վերջ» բանաստեղծությունը երգի է վերածել հայտնի երգիչ - ազատամարտիկ Դավիթ Ամալյանը։

## Երկեր
* «Տապանագիր», Երևան, 1994, 116 էջ։ 
* «Սուր և խաչ», Երևան, 1997, 104 էջ։

## Պարգևներ
* Աղվանը 1997 թվականին հետմահու արժանացել է Հայաստանի գրողների միության պատվավոր անդամի կոչման։
* Հայաստանի գրողների միության Եղիշե Չարենցի անվան մրցանակ։
* ՀՀ «Արիության» մեդալ։
* ԼՂՀ «Արիության» մեդալ։
* ԼՂՀ «Մայրական երախտագիտության Արցախի քաջորդիներին» մեդալ։

## Աղբյուրներ
* ԻՇԽԱՆԱՍԱՐԻ ԹԱԳՆ ՈՒ ՈՐՈՏԱՆԻ ՀԱՌԱՉԸ
* http://www.ynker.am 

## Գրականություն
* Ղարաբաղյան ազատագրական պատերազմ (1988-1994 թթ.) հանրագիտարան, Երևան, 2004, էջ 408։

## Արտաքին հղումներ
* http://lit-bridge.com/38/աղվան-մինասյան-սեր-եվ-խաչ/ - Աղվան Մինասյան, Սեր և խաչ։
* http://argisdi.am/publ/4-1-0-157 - Աղվան Մինասյան
* http://www.ynker.am/բանաստեղծ-մարտիկ-նվիրյալ/  - Բանաստեղծը, մարտիկը, նվիրյալը

Կատեգորիա:1993 մահեր
Կատեգորիա:Արիության մեդալակիրներ
Կատեգորիա:Արցախյան պատերազմի մասնակիցներ հայկական կողմից
Կատեգորիա:Հայ ազատամարտիկներ
Կատեգորիա:Հայ բանաստեղծներ
Կատեգորիա:Հայաստանի գրողների միության անդամներ
Կատեգորիա:Օգոստոսի 30 մահեր
Իսակի Լակուեստա

**Իսակի Լակուեստա** (), իսպանացի ռեժիսոր։

## Կենսագրություն
Իսակի Լակուեստան ծնվել է 1975 թվականին Խիրոնայում բասկերի ընտանիքում։ Սովորել է Բարսելոնայի ինքնավար համալսարանի տեսա-ձայնային հաղորդակցության բաժնում։

Համագործակցել է տարբեր լրատվամիջոցների հետ, հոդվածներ է հրատարակել կինոյի, մշակույթի և գրականության մասին։

Իսակի Լակուեստայի առաջին լիամետրաժ ֆիլմը՝ «Կրավանն ընդդեմ Կրավանի», մրցանակներ է շահել մի շարք միջազգային կինոփառատոներում։ Իսպանացի քննադատները ֆիլմը համարել են 2002 թվականի լավագույն կինոնկարը, որի համար արժանացել է «Սուրբ Խորդի» մրցանակ։ Հեղինակ է մի քանի խաղարկային ֆիլմերի սցենարների։ Իսակիի «Ժամանակի լեգենդը» տեղ է գտել Ռոտերդամի միջազգային կինոփառատոնի ծրագրում։

Լակուեստային բնորոշել են որպես ամենախոստումնալից երիտասարդ իսպանացի կինոռեժիսորներից մեկը։ «Ֆայդոն Պրես» հրատարակչությունը նրան ընդգրկել է իր «100 կադր» գրքում՝ կինոաշխարհի ապագան կերտող հարյուր կինոռեժիսորների թվում։

## Ֆիլմագրություն

## Մրցանակներ, փառատոներ
* 2012 թ. Կինոյի ազգային մրցանակ (Մշակույթի և արվեստի ազզգայի խորհուրդ)
* 2011 թ. Alcances Cádiz փառատոն
* 2011 թ. Málaga-Cine Español փառատոն, Էլոյ դե լա Իգլեսիայի անվան մրցանակ
* 2011 թ. Ibn Arabi Murcia փառատոն, Երիտասարդ կինոռեժիսորի հետագիծը մրցանակ
* 2009 թ. Սան Սեբաստիան փառատոնի կինոքննադատների միջազգային ֆեդերացիայի մրցանակ
* 2006 թ. Սան Սեբաստիան քաղաքի իսպանական ֆիլմերի հանձնաժողովի մրցանակ

## Ծանոթագրություններ

## Արտաքին հղումներ
*
* "Isaki Lacuesta, en busca de los rastros perdidos" , Barcelona Metrópolis, verano 2009.
* "Garbo el espía que salvó el mundo", Febrero 2011.

Կատեգորիա:1975 ծնունդներ
Կատեգորիա:Իսպանացի կինոռեժիսորներ
Կատեգորիա:Իսպանացի ռեժիսորներ
Կատեգորիա:Իսպանացի սցենարիստներ
Կատեգորիա:Խիրոնա քաղաքում ծնվածներ
Ավելինու Լոպիս

**Ավելինու Լոպիս** (), մունիցիպալիտետ Բրազիլիայի` Պիատու նահանգի կազմում։ Մտնում է Շապադաս դու Էստրեմու Սուլ Պիաուիենսի գավառի կազմի մեջ։ Բնակչությունը կազմում է` 10 620 մարդ՝ 2006 թվականի տվյալներով։ Գրավում է 1 209,379 կմ² տարածք։ Տարածքի խտությունը՝ 8,8 մարդ/կմ²։

## Ծանոթագրություններ

Կատեգորիա:1961 թվականին հիմնադրված բնակավայրեր
Կատեգորիա:Բրազիլիայի բնակավայրեր
Կատեգորիա:Պիաուի նահանգի բնակավայրեր
Չոչխաթ

**Չոչխաթ** (), գյուղ Վրաստանում։ Գտնվում է Գուրիայի մարզի Լանչխութի շրջանում։

## Դիրք
Գյուղը գտնվում է ծովի մակարդակից 130 մետր բարձրության վրա։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 580 մարդ, մեծամասնությունը՝ վրացիներ։

## Տրանսպորտ
Գյուղը շրջկենտրոն Լանչխութի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։

Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։

## Ծանոթագրություններ

Կատեգորիա:Լանչխութի շրջան
Կատեգորիա:Վրաստանի գյուղեր
Աջարներ

**Աջարներ** ( - *աճարլեբի, աճարելի*), վրացիների էթնիկ խումբ, ովքեր բնակվում են Աջարիայում։

Խոսում են վրացերեն։ Թուրքական տիրապետության ժամանակ (16-րդ դար - 1878 թվական) հարկադրված են եղել ընդունել իսլամ (մինչ այդ քրիստոնյաներ էին)։ Չնայած բռնի թուրքացման քաղաքականությանը, աջարները պահպանել են ազգային ինքնագիտակցությունը, մայրենի լեզուն, մշակույթի և կենցաղի ինքնատիպ ձևերը։
Էդուարդ Էմերսոն Բարնարդ

**Էդուարդ Էմերսոն Բարնարդ** ( դեկտեմբերի 16 1857 թվական, Նեշվիլ, Թենեսի - փետրվարի 6, 1923 թվական, Ուիլիամս - Բես. Վիսկոնսին), ամերիկացի աստղագետ - ուսումնասիրող, Գիտությունների ազգային ակադեմիայի անդամ։ 1887 թվական—1895 թվականին Լիկի աստղադիտարանի աստղագետ։ Ուսումնասիրել է թույլ աստղեր և մոլորակներ։ Ստացել է Ծիր Կաթինի և միգամածությունների բազում նկարներ։ Հայտնի է մութ միգամածությունների ուսումնասիրությոյններով։ 1892 թվականին հայտնաբերել է Ամալթեամը՝ Յուպիտերի V արբանյակը, 1916 թվականին՝ իր անունով կոչված աստղը՝ «Բարնարդի աստղը»։

Ընտրվել է արվեստների և գիտությունների ամերիկյան ակադեմիայի թղթակից անդամ (1892), ամերիկյան փիլիսոփայական ընկերության անդամ (1903)։

Պարգևատրվել է թագավորական աստղագիտական ընկերության ոսկե մեդալով, Ժանսենի, Քեթրին Բյուրսի մեդալներով, արժանացել մի շարք մրցանակների։

Բերնարդի պատվին անվանել են (819) Բերնարդիանա աստերոիդը, որը հայտնաբերվել է 1916 թվականին, Լուսնի և Մարսի մեկական խառնարան, գալակտիկաներից, Կալիֆոռնիայի սարերից, Յուպիտերի Գանիմեդ արբանյակի տարածաշրջաններից մեկը։

(907) Ռոդա արբանյակը կոչվել է աստղագետի կնոջ պատվին։

## Ծանոթագրություններ

## Գրականություն
* 
* 

## Արտաքին հղումներ
* «Տիեզերալուսանկարիչ։ Էդուարդ Էմերսոն Բարնարդ»
* Կենսագրությունը
* Edward Emerson Barnard Papers at Vanderbilt University Special Collections and University Archives
* Ծիր Կաթինի ընտրովի տարածաշրջանների լուսանկարչական ատլասները
*National Academy of Sciences Biographical Memoir
*Portraits of Edward Emerson Barnard from the Lick Observatory Records Digital Archive, UC Santa Cruz Library's Digital Collections 
*Guide to the Edward Emerson Barnard Papers 1846-1926 from the University of Chicago Special Collections Research Center 

Կատեգորիա:20-րդ դարի աստղագետներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկացի աստղագետներ
Կատեգորիա:Ամերիկացի լուսանկարիչներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Գիսաստղ հայտնաբերողներ
Բանտու (ժողովուրդ)

thumb|right|Բանտու ժողովուրդների բնակության գոտիները Աֆրիկայում՝ ըստ Գութրիի բանտու լեզուների դասակարգմանը
**Բանտու**, բանտու լեզուներով խոսող ժողովուրդների հավաքական անվանումն է։ Բնակվում են Աֆրիկայի կենտրոնական և հարավային մասերում։

Բանտու ժողովուրդը պատկանում է նեգրոիդ ռասային։ Նրանք ընդհանուր ծագում ունեցող ազգակցական խմբեր չեն։ Կոնգոյի ավազանի անտառային շրջանների բնակիչները մաշկի գույնով, հասակով, կզակի ցցվածքով խիստ տարբերվում են Մեծ լճերի շրջակայքի բնակիչներից, թեև բոլորն էլ խոսում են բանտու լեզուներով։

Բանտու ժողովուրդների ներկայացուցիչներ

Կատեգորիա:Աֆրիկայի ազգեր
Բոհդան Սլամա

**Բոհդան Սլամա** (), չեխ ռեժիսոր, սցենարիստ, դերասան, երաժշտական արվեստի ակադեմիայի ռեժիսուրայի ֆակուլտետի դասախոս։ Երկու անգամ արժանացել է «Չեխական առյուծ մրցանակի»։

## Կենսագրություն
Բոհդան Սլաման ծնվել է 1967 թվականին Օպավայում։ Դպրոցն ավարտելուց հետո ընդունվել է տեխնիկական համալսարան՝ խուսափելով զինվորական ծառայությունից։ Հետաքրքրվել է կարճամետրաժ ֆիլմերով և ընկերոջ հետ սկսել է նկարահանել ֆիլմեր։ 1997 թվականին ընդունվել է Պրահայի կատարողական արվեստի ակադեմիա։

Ուսմանը զուգահեռ նկարահանել է«Եդեմի պարտեզը» կարճամետրաժ ֆիլմը, որն արժանացել է ուսանողական փառատոների մի շարք մրցանակների։ Նրա ավարտական «Սպիտակ ակացիաներ» 60 րոպե տևողությամբ ֆիլմը Չեխիայում կոմերցիոն մեծ հաջողություն է ունեցել։

2001 թվականին նկարահանել է «Վայրի մեղուները» ֆիլմը, որը մրցանակների է արժանացել Ռոտերդամի, Վարշավայի, Քոթբուսի, Սան Ֆրանցիսկոյի և այլ միջազգային կինոփառատոներում։ «Երջանկության պես մի բան» ֆիլմը գլխավոր մրցանակների է արժանացել Սան Սեբաստիանում և վաճառվել ավելի քան 25 երկրների։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:1967 ծնունդներ
Կատեգորիա:Մայիսի 29 ծնունդներ
Կատեգորիա:Չեխ ակադեմիկոսներ
Կատեգորիա:Չեխ արվեստագետներ
Կատեգորիա:Չեխ դերասաններ
Կատեգորիա:Չեխ կինոռեժիսորներ
Կատեգորիա:Չեխ մանկավարժներ
Կատեգորիա:Չեխ ռեժիսորներ
Կատեգորիա:Չեխ սցենարիստներ
Կատեգորիա:Օպավա քաղաքում ծնվածներ
Դիեգո Լերման

**Դիեգո Լերման** (), արգենտինացի ռեժիսոր, պրոդյուսեր, սցենարիստ։

## Կենսագրություն
Դիեգո Լերմանը ծնվել է 1976 թվականին Բուենոս Այրեսում։ Ավարտել է Բուենոս Այրեսի համալսարանի կինոռեժիսուրայի ֆակուլտետը և դրամատիկ արվեստի մունիցիպալ դպրոցը։ Սովորել է նաև Սան Անտոնիո դե լոս Բանյոսի կուբայական կինոդպրոցում։ Կաննի միջազգային կինոփառատոնի կրթաթոշակով (2002) 5 ամիս աշխատել է փարիզյան կինոֆոնդում՝ ստեղծելով «Նույն այդ ժամանակ» ֆիլմը, որի պրեմիերան կայացել է Վենետիկի միջազգային կինոփառատոնում 2006 թվականին։

2002 թվականին համահեղինակել, նկարահանել և թողարկել է «Հանկարծ» լիամետրաժ խաղարկային ֆիլմը, որը բազմաթիվ մրցանակների է արժանացել միջազգային կինոփառատոներում, այդ թվում՝ Լոկառնոյի «Արծաթե ընձառյուծ մրցանակին»։ 2008 թվականին Նիկոլաս Ավրուխի հետ հիմնել է Campo Cine սեփական պրոդյուսերական ընկերությունը։ 2009 թվականին «Անտեսանելի աչքը» արժանացել է Սանդենսի միջազգային կինոփառատոնի Լատինական Ամերիկայի համար սահմանված NHK-ի մրցանակին։

## Ֆիլմագրություն

## Ծանոթագրություններ

## Արտաքին հղումներ
* 
*Diego Lerman, allmovie.com
*Diego Lerman

Կատեգորիա:1976 ծնունդներ
Կատեգորիա:Արգենտինացի կինոպրոդյուսերներ
Կատեգորիա:Արգենտինացի կինոռեժիսորներ
Կատեգորիա:Արգենտինացի ռեժիսորներ
Կատեգորիա:Արգենտինացի սցենարիստներ
Կատեգորիա:Բուենոս Այրես քաղաքում ծնվածներ
Կատեգորիա:Մարտի 24 ծնունդներ
Սուրբ Գեորգի եկեղեցի (այլ կիրառումներ)

**Սուրբ Գեորգի եկեղեցի** անունով պաշտամունքային կառույցներ կան՝

* Սուրբ Գեորգի - հունական ավերված եկեղեցի Գյումրի քաղաքում (Հայաստան)
* Սուրբ Գեորգի - վրացական գործող եկեղեցի Սուրամ քաղաքում (Վրաստան)
* Սուրբ Գեորգի - հայկական կաթոլիկ եկեղեցի Թեոդոսիա քաղաքում (Ղրիմ)
* Սուրբ Գեորգի - վրացական եկեղեցի Օչամչիրայում (Աբխազիա)
* Սուրբ Գեորգի - վրացական ավերված եկեղեցի Վերին Ակեթ գյուղում (Վրաստան)
Սուրբ Գեորգի եկեղեցի (Վերին Ակեթ)

**Սուրբ Գեորգի** (), ավերված եկեղեցի Վրաստանում։ Գտնվում է Գուրիայի մարզի Լանչխութի շրջանում։

Եկեղեցին տեղակայված է Վերին Ակեթ գյուղում՝ Լանչխութ քաղաքից շուրջ 10 կմ հեռավորության վրա։

Կառուցվել է 1899 թվականին՝ գյուղի գերեզմանադաշտի մոտ։ Այժմ երեք կողմից ավերված է, պահպանվել է միայն հարավային պատը։

## Տես նաև
* Սուրբ Փրկիչ եկեղեցի (Ներքին Ակեթ)

Կատեգորիա:Գուրիայի մարզի շենքեր և կառույցներ
Կատեգորիա:Վրաստանի եկեղեցիներ
Կատեգորիա:Լանչխութի շրջան
Կատեգորիա:Եկեղեցիներ այբբենական կարգով
Սուրբ Փրկիչ եկեղեցի (Ներքին Ակեթ)

**Սուրբ Փրկիչ** (), ավերված եկեղեցի Վրաստանում։ Գտնվում է Գուրիայի մարզի Լանչխութի շրջանում։

Եկեղեցին տեղակայված է Ներքին Ակեթ գյուղում՝ Լանչխութ քաղաքից շուրջ 10 կմ հեռավորության վրա։

Կառույցը խաչաձև է, ունի 8 պատուհան։ Հատակին պահպանվել են գրություններ։ Կառուցման ստույգ տարեթիվը հայտնի չէ։

## Տես նաև
* Սուրբ Գեորգի եկեղեցի (Վերին Ակեթ)

Կատեգորիա:Գուրիայի մարզի շենքեր և կառույցներ
Կատեգորիա:Վրաստանի եկեղեցիներ
Կատեգորիա:Լանչխութի շրջան
Կատեգորիա:Եկեղեցիներ այբբենական կարգով
Իմերեթ (այլ կիրառումներ)

**Իմերեթ**, պատմական տարածք Վրաստանում։ Անվանումը կարող է վերաբերել նաև՝

* Իմերեթ - Վրաստանի մարզերից
* Իմերեթ - միջնադարյան վրացական թագավորություն

## Տես նաև
* Վրացա-Իմերեթական նահանգ - վարչական միավոր Ռուսական կայսրության կազմում 1840-1846 թվականներին
* Իմերեթցիներ - վրացիների էթնիկ ենթախումբ
* Իմերեթական խաչապուրի
Վահրամ Առաքելյան

**Վահրամ Բազմասերի Առաքելյան** (), Ֆիզիկական կուլտուրայի հայկական պետական ինստիտուտի ռեկտոր։

## Կրթություն
* 1965-1970 թթ. - սովորել և ավարտել է Ֆիզիկական կուլտուրայի հայկական պետական ինստիտուտը։
* Մանկավարժական գիտությունների դոկտոր (2002)։ Պրոֆեսոր (1996)։ Շուրջ 200 գիտական աշխատանքների, այդ թվում 8 մենագրությունների, 6 ուսումնական ձեռնարկների, բազմաթիվ գիտամեթոդական հոդվածների հեղինակ։ Աշխատությունները վերաբերում են մենապայքարային մարզաձևերի տեսության ու մեթոդիկայի հարցերին, ինչպես նաև մենամարտիկների մարմնի քաշի կարգավորման հիմնահարցերին։

## Աշխատանքային գործունեություն
* 1994 թ. ընտրվել է ՀՀ ազատ ոճի ըմբշամարտի ֆեդերացիայի փոխնախագահ։ 
* 1998 թվականից - Հայկական ազգային օլիմպիական ակադեմիայի տնօրեն։
* 1998 թ. նշանակվել է Ֆիզիկական կուլտուրայի հայկական պետական ինստիտուտի ռեկտոր։
* 2008 թ. ընտրվել է Ֆիզիկական կուլտուրայի հայկական պետական ինստիտուտի ռեկտոր։
* 2013 թ. մարտի 28-ին վերընտրվել է Ֆիզիկական կուլտուրայի հայկական պետական ինստիտուտի ռեկտորի պաշտոնում։
* Բազմիցս ընտրվել է Հայաստանի ազգային օլիմպիական կոմիտեի փոխնախագահ (1999, 2004, 2009, 2014)։
* 2006-2015 թթ. եղել է «Բարգավաճ Հայաստան» կուսակցության անդամ։ 2015 թ. մարտի 5-ին ներկայացրել է դիմում կուսակցությունից դուրս գալու մասին։

## Պարգևներ և կոչումներ
* Ազատ ոճի ըմբշամարտի Հայաստանի բազմակի չեմպիոն (1967-1974)։ 
* ԽՍՀՄ սպորտի վարպետ (1969)։
* ՀՀ վաստակավոր մարզիչ (1992)։
* ՀՀ ֆիզիկական կուլտուրայի և սպորտի վաստակավոր գործիչ (2002)։ 
* Մովսես Խորենացու մեդալ (2001)։
* Երախտագիտության մեդալ (2015)

## Ծանոթագրություններ

Կատեգորիա:ՀՀ ֆիզիկական կուլտուրայի և սպորտի վաստակավոր գործիչներ
Կատեգորիա:ԲՀԿ անդամներ
Կատեգորիա:Ֆիզիկական կուլտուրայի հայկական պետական ինստիտուտի շրջանավարտներ
Կարեն Թամազյան

**Կարեն Ռազմիկի Թամազյան** (), ՀՀ պետական գործիչ։

## Կրթություն
* 1991-1996 թթ. - սովորել և ավարտել է Երևանի ժողովրդական տնտեսության ինստիտուտը։
* 1996-1999 թթ. - սովորել և ավարտել է Տնտեսագիտական հետազոտությունների ինստիտուտի ասպիրանտուրան։ 
* 2006-2008 թթ. - սովորել և ավարտել է Երևանի Հյուսիսային համալսարանը։

## Աշխատանքային գործունեություն
* 1990 թ. - աշխատել է Կիրովականի «Ավտոմոտիկա» գործարանում որպես էլեկտրական սարքերի հավաքողի աշակերտ, ապա՝ էլեկտրական սարքերի 1-ին կարգի հավաքող։ 
* 1995 թ. - ՀՀ Գերագույն խորհրդի սոցիալ-տնտեսական բաժնի ավագ խորհրդատու։
* 1996 թ. - Երևանի քաղաքապետարանի ֆինանսական բաժնի առաջին կարգի մասնագետ։ 
* 1996-1998 թթ. - ՀՀ ֆինանսների և էկոնոմիկայի նախարարի առաջին տեղակալ-գլխավոր գանձապետի գլխավոր խորհրդական։
* 1998-1999 թթ. - ՀՀ ֆինանսների և էկոնոմիկայի նախարարի առաջին տեղակալի օգնական։
* 1999 թ. - ՀՀ ֆինանսների և էկոնոմիկայի նախարարության աշխատակազմի տրանսպորտի, կապի և ճանապարհային տնտեսության ծրագրերի վարչության պետի տեղակալ։
* 1999-2002 թթ. - ՀՀ ֆինանսների և էկոնոմիկայի նախարարության աշխատակազմի վիճակախաղերի և խաղային գործի կարգավորման վարչության պետի տեղակալ-բաժնի պետ։
* 2002 թ. - ՀՀ ֆինանսների և էկոնոմիկայի նախարարության աշխատակազմի վիճակախաղերի և խաղային գործի կարգավորման վարչության պետի տեղակալ։
* 2002 թ. - ՀՀ ֆինանսների և էկոնոմիկայի նախարարության աշխատակազմի ֆինանսական շուկայի զարգացման և արժութային կարգավորման բաժնի պետ։
* 2002-2008 թթ. - ՀՀ ֆինանսների և էկոնոմիկայի նախարարության աշխատակազմի ֆինանսական շուկայի զարգացման և արժութային կարգավորման վարչության պետ։
* 2007-2008 թթ. - Հայաստանի պետական տնտեսագիտական համալսարանի դասախոս։
* 2007-2008 թթ. - «Գլաձոր» կառավարման համալսարանի դասախոս։
* 2008-2011 թթ. - ՀՀ ֆինանսների նախարարության ֆինանսական շուկայի զարգացման վարչության պետ։
* 2011-2013 թթ. - ՀՀ ֆինանսների նախարարության լիցենզավորման գործակալության պետ։
* 2013 թ. մայիս-սեպտեմբեր ամիսներին եղել է ՀՀ ֆինանսների նախարարության աշխատակազմի ղեկավարի պաշտոնակատար։
* 2013 թ. սեպտեմբերի 5-ին ՀՀ կառավարության որոշմամբ նշանակվել է Հայաստանի Հանրապետության ֆինանսների նախարարության աշխատակազմի ղեկավար։
* 2014 թ. մայիսի 29-ին ՀՀ կառավարության որոշմամբ ազատվել է Հայաստանի Հանրապետության ֆինանսների նախարարության աշխատակազմի ղեկավարի պաշտոնից՝ մարմնի վերակազմակերպման և կառուցվածքային փոփոխության հետևանքով քաղաքացիական ծառայության պաշտոնների անվանացանկում առաջացած նոր պաշտոններում 15-օրյա ժամկետում նշասնակում չկատարելու համար։
* 2016 թվականին ՀՀ վարչապետի 937-Ա որոշմամբ նշանակվել է ՀՀ ֆինանսների նախարարի տեղակալ։

Ամուսնացած է։ Տիրապետում է ռուսերեն և անգլերեն լեզուներին։

## Ծանոթագրություններ

Կատեգորիա:ՀՀԿ անդամներ
Կատեգորիա:ՀՊՏՀ շրջանավարտներ
Կատեգորիա:Հայ քաղաքական գործիչներ
Կատեգորիա:Հայաստանի պետական գործիչներ
Կատեգորիա:Հյուսիսային համալսարանի շրջանավարտներ
Սուրեն Հախնազարյան

**Սուրեն Հայրապետի Հախնազարյան** (), հայ ջութակահար, ՀՀ վաստակավոր արտիստ (2019)։ Կոմիտասի անվան պետական լարային քառյակի ջութակահար (1984)։

Թավջութակահար Նարեկ Հախնազարյանի հայրը։

## Կենսագրություն
Սուրեն Հախնազարյանը ծնվել է 1949 թվականին Երևանում։ 1972 թվականին ավարտել է Երևանի Կոմիտասի անվան պետական կոնսերվատորիան, 1974 թվականին՝ Մոսկվայի Չայկովսկու անվան պետական կոնսերվատորիայի ասպիրանտուրան։ 1956 թվականից աշխատել է ՀԽՍՀ հեռուստառադիոյի ջութակահարների անսամբլի կազմում։ 1984 թվականիցԿոմիտասի անվան պետական լարային քառյակի ջութակահարն է։ 1985 թվականից դասավանդում է Երևանի կոնսերվատորիայում (2003 թվականից՝ պրոֆեսոր)։ Հանդես է գալիս որպես մենակատար, նաև «Հախնազարյան» եռյակում։

## Մրցանակներ
* Այսրկովկասյան մրցույթի 1-ին մրցանակ, 1969 թ.
* ՀԽՍՀ Պետական մրցանակ, 1985 թ.
* ՀՀ վաստակավոր արտիստ 2019 թ․

## Ծանոթագրություններ

Կատեգորիա:Հայ ջութակահարներ
Դևիի լամպ

**Դևիի լամպ,** լուսավորման աղբյուր, որը նախատեսված է պայթյունավտանգ գազային միջավայրում աշխատանքների համար, այդ թվում ածխի հանքահորերում, որտեղ կարող է կուտակվել մեթան։ Հայտնագործվել է անգլիացի ֆիզիկոս Հեմֆրի Դևիի կողմից 1815 թվականին և իրենից ներկայացնում է յուղային, կերոսինային կամ կարբիդային լամպ, որի բոցը ծածկված է մետաղական ցանցով՝ Դևիի ցանցով։ Ցանցի նյութի հաստությունը, բջիջները և ջերմունակությունը ընտրված են այնպես, որ ցանցի մեջ ներթափանցող այրվող գազի բռնկման ժամանակ այրումը չտարածվի դուրս և չառաջացնի գազաօդային խառնուրդի պայթյուն։

Որոշակի վերապահումներով Դևիի լամպը կարելի է անվանել առաջին գազանալիզատորներից մեկը, որոնք ազդանշան են տալիս մթնոլորտում այրվող գազերի առկայության մասին իրենց անհավասար այրմամբ, որն ուղեկցվում է բռնկումներով և ճարճատյունով։ Այդպիսով չնայած, որ հիմա բաց կրակով աշխատող հանքահորային լամպերն ամբողջությամբ դուրս են մղվել էլեկտրական լապտերների կողմից, այս հայտնագործության կարևորությունը, որը փրկել է բազմաթիվ մարդկային կյանքեր, դժվար է գերագնահատել։

## Ծանոթագրություններ
* Шахтерская лампа. История

Կատեգորիա:Լույսի աղբյուրներ
Կատեգորիա:Հրդեհային անվտանգություն
Կատեգորիա:Լամպեր
Հիմբա

**Հիմբա**, Նամիբիայի հյուսիսում բնակվող քոչվոր ժողովուրդ (20 000-50 000 մարդ)։
thumb|280px|Հիմբա ժողովրդի կանայք
Հիմբաները ծագել են հերերո ժողովրդից։ Նրանք խոսում են հերերո լեզվի օտջիհիմբա բարբառով։ Հիմբաները հերերոների հետ միասին Նամիբիա են եկել մի քանի հարյուր տարի առաջ՝ արևելյան Աֆրիկայից։ Մոտ 150 տարի առաջ հերերոները անջատվել են հիմբաներից և բնակություն հաստատել հարավում։

## Կրոն
thumb|280px|Հիմբաների ավանդական տունը
Հիմբաների գերագույն աստվածը Մուկուրուն է։ Նրանք պահպանել են նաև իրենց ավանդական հավատալիքները՝ նախնիների պաշտամունքը և սրբազան կրակի հետ կապված ծիսակարգերը, որոնք համարվում են կարևոր կապող օղակ ողջերի աշխարհի և անդրշիրիմյան աշխարհի միջև։ Սրբազան կրակը պահպանվում է՝ քանի դեռ ողջ է ցեղի առաջնորդը։ Երբ նա մահանում է, նրա տունը քանդում են, իսկ կրակը հանգցնում։ Նրա ընտանիքը ողջ գիշեր կատարում է ծիսական պարեր։

## Կենսակերպ
thumb|280px
Հիմնականում հիմբաները զբաղվում են անասնապահությամբ (խոշոր եղջերավոր անասուններ, այծեր ու ոչխարներ)։ Հիմբա կանայք կատարում են առավել ծանր աշխատանք (ջուրը կրում են գյուղ, կառուցում են տներ և այլն), քան տղամարդիկ։ Հիմբաներն իրենց տները կառուցում են երիտասարդ ծառերից, որոնք հետո ծեփվում են ցեխով ու գոմաղբով։
Հիմբաների համար ոչ պակաս կարևոր են սանրվածքը, հագուստը և զարդեղենը։ Կանայք հագնում են այծի կաշվից կիսաշրջազգեստ, զարդարվում են խեցիներով և պղնձյա այլ զարդերով։ Եվ տղամարդիկ և կանայք իրենց մարմինը պատում են օքրայի, ճարպի և մոխիրի խյուսով՝ մաշկը արևից պաշտպանելու համար։ Հաճախ այդ մածուկին ավելացնում են հոտավետ բուսանյութեր։ Այդ խառնուրդը նրանց մաշկին տալիս է կարմրավուն երանգ, որը արյան և կյանքի խորհրդանիշն է։ Կանայք այդ խառնուրդով են պատում նաև մազերը։ Կանանց սանրվածքից կարելի է որոշել նրանց ամուսնական դրությունը։ Տղամարդկանց սանրվածքից նույնպես կարելի է կռահել նրանց ամուսնական դրությունը՝ օրինակ, ամուսնացած տղամարդիկ չալմա են կրում։
Ժամանակակից հագուստը հիմբաների մոտ բացակայում է, բայց եթե այն ձեռք են բերում, ապա դրանք ստանում են միայն տղամարդիկ։
Ժամանակակից կենցաղային իրերից հիմբաները օգտագործում են միայն պլաստիկ շշեր և ցելոֆանե տոպրակներ՝ զարդեղենը և այլ իրեր պահելու համար։

Անապատային խիստ կլիմայի պայմաններում ապրելով և արտաքին աշխարհից կտրված լինելով հանդերձ, հիմբաները պահպանել են իրենց ավանդական կենսակերպը։ Ցեղի յուրաքանչյուր անդամ պատկանում է երկու կլանի՝ հայրական և մայրական։ Այդ կլանները ղեկավարում են ամենատարեց տղամարդիկ։ Որդիներն ապրում են իրենց ծնողների (հոր և մոր) կլանում, իսկ դուստրերը ամուսնանալուց հետո տեղափոխվում են ապրելու ամուսնու կլանում։

## Պատմություն
1904 թվականին գերմանական գաղութարար բռնապետության գեներալ Լոտար ֆոն Տրոտի ղեկավարությամբ, հիմբաները ենթարկվել են ցեղասպանության։ 1980-ական թվականներին հիմբաների գոյությունը վտանգված էր։ Դաժան երաշտը կործանել էր խոշոր եղջերավոր անասունների 90%-ը։ Այդ պատճառով շատ հիմբաներ լքեցին իրենց ցեղերը և ուղևորվեցին քաղաքներ։ 1990-ական թվականներին հիմբաները կրկին ի հայտ եկան։

## Ծանոթագրություններ

Կատեգորիա:Աֆրիկայի ազգեր
Կատեգորիա:Նամիբիայի ազգեր
Անհանգստություն (պատմվածք)

**«Անհանգստությունը»**, գիտաֆանտաստիկ պատմվածք՝ Արկադի ը Բորիս Ստրուգացկիների։ Մտնում է Միրե Պոլուդնիայի ցիկլի մեջ։ Առաջին տարբերակն է «Խխունջը լանջի վրա»։
Ներկայիս տարբերակը դեռևս չի ստուգվել Փորձառու դասականների կողմից և կարող է նշանակալի տարբերվել այն տարբերակից, որը ստուգվել է 2014 թվականի սեպտեմբերի 6-ին։

## Սյուժե
Պատմվածքի գործողությունները տեղի են ունենում Պանդորա մոլորակում, որն ուսումնասիրում են երկրաբնակները 22-րդ դարում։ Սյուժեն բաժանված է երկու մասի։ Առաջինում կենսաբան Միխայիլ Սիդորովը՝ մականունը Ատոս, ջարդվել էր Պանդորայի անտառների մոտ, ապրում էր աբորիգենների հետ և փորձում էր փախչել յուրայինների մոտ։ Երկրորդում պատմվում է հետազոտական բազայի մասին, որտեղ տնօրեն է Ատոսի ընկեր Պոլ Գենտրիխը և որտեղ անհասկանալի պատճառներով թռել էր նշանավոր տիեզերագնաց Լեոնիդ Գորբովսկին։

## Ստեղծման և հրատարակման պատմությունը
Պատմվածքը գրվել է 1865 թվականին, որպես Միրե Պոլուդնյաի ցիկլի մաս, արդեն ընթերցողին հայտնի հերոսներով. Լեոնիդ Գորբովսկի, Ատոս Սիդորով, Պոլ Գենրիխ։ Հենց այդ ժամանակ էլ հեղինակները պատմվածքը համարեցին անհաջող և ձևափոխեցին։ Նրանք փոխեցին գլխավոր հերոսների անունները, թողեցին «Անտառի մասին» գլուխը և գրեցին գլուխները կաֆկայան ոճով՝ որոշակի ուղղվածությամբ։ Այդպես առաջացավ Միրե Պոլուդնյաի հետ կապ չունեցող «Խխունջը լանջի վրա» պատմվածքը իր բարդ հրատարակչական ճակատագրով։ Անհանգստություն պատմվածքը արխիվ էր տեղափոխված և հրատարակել թույլատրվեց միայն 1990 թվականին։

## Խնդիրները
Անտառի մասին գլուխներում հեղինակները բարձրաձայնում են իրադրությունից դուրս գալու խնդիրը գերմարդկային ուժերի գնով(«Հեռավոր ծիածան», «Միլիարդ տարի հետո մինչև աշխարհի վերջը»....)։ Ատոսի ընտրությունը պայքարն էր, ինչքան էլ որ այն դժվար լիներ։ Բազայի մասին գլուխներում հիմնական խնդիրը մարդկային գիտակցության սահմանն էր։ Գորբովսկին ներքուստ զգում էր մարդկության դեմ վտանգը։ Կերպարներից մեկին նա ասում է. «Դուք հարցնում եք թե ես վախենում եմ։ Ես չեմ վախենում խնդիրներից, որոնք մարդկությունը դնում է իր առջև, ես վախենում եմ այն խնդիրներից, որ նրա առջև կդնի մեկ ուրիշը։ Սա խոսում է միայան այն մասին, որ մարդը ամենակարող է, որովհետև նա ունի խելք։ Մարդը նուրբ վախվորած էակ է, նրան հեշտ է վիրավորել, հիասթափեցնել, բարոյապես սպանել, նա միայն խելք չէ որ ունի, նա ունի, այսպես կոչված, հոգի, իսկ այն ինչը լավ է ու թեթև խելքի համար,կարող է ճակատագրական լինել հոգու համար։ Ես չեմ ուզում, որ ամբողջ մարդկությունը, բացառությամբ որոշ տկարամիտների, կարմրի և ամաչի, խղճի խայթ զգա կամ տառապի իր թերարժեքության համար և իր անօգնականության գիտակցության համար, երբ իր առջև դնեն խնդիրներ, որոնք մարդկությունը նույնիսկ չի էլ դրել իր առջև։

## Սկանդալ «Ավատորի» հետ
«Ավատոր» ֆիլմի երևան գալուց հետո, որտեղ խոսվում էր Պանդորա մոլորակի անտառները յուրացնելու մասին երկրաբնակների կողմից, ռուսական մամուլում տարածվեցին լուրեր, որ Բորիս Ստրուգացկին մեղադրում էր ֆիլմը ստեղծողներին գրագողության մեջ։ Թեժ սկանդալից հետո Բորիս Նատանովիչը այդ լուրերը կատեգորիկ հերքեց։

## Ծանոթագրություններ

## Արտաքին հղումներ
* Անհանգստություն(պատմվածք)

Կատեգորիա:1965 ԽՍՀՄ-ում
Կատեգորիա:1965 գրքեր
Հոբիթներ

**Հոբիթներ** (), Ջոն Ռոնալդ Ռուել Թոլքինի նկարագրած Միջերկրի ժողովուրդներից մեկը։ Հոբիթները նրա գրած «Հոբիթ կամ գնալն ու գալը», «Մատանիների տիրակալը» ստեղծագործությունների կենտրոնական կերպարներն են։

## Բառի ծագումը
«hob» բառը հին անգլերենում նշանակում է փոքրիկ, ուրախ էլֆ կամ փերի։ Որոշ ընթերցողներ «hobbit» բառը կապում էին «rabbit» («ճագար») անգլերեն բառի հետ, կամ նույնիսկ «լատ. homo» + «rabbit», այսինքն՝ «մարդ-ճագար»։ Սակայն Թոլքինը այդ տարբերակը բացառեց իր ընթերցողներին ուղղված նամակներում։

## Արտաքինը
Հոբիթները կարճահասակ ժողովուրդ են՝ մարդու հասակի կեսով (մոտավորապես 90 սմ)։ Ի տարբերություն Թզուկների՝ հոբիթները չունեն մորուք։ Նրանք հագնում են վառ գույնի զգեստներ (հիմնականում դեղին և կանաչ), կոշիկներ չեն հագնում, քանի որ նրանց ոտքերն ունեն հաստ մաշկ և խիտ մազածածկույթ։ Գլխի մազերը շատ են և գանգուր։ Ձեռքերի մատները երկար են, դեմքերը՝ ծիծաղկոտ և ուրախ. նրանք ծիծաղում են բավականին շատ, մանավանդ ճաշից հետո (որը նրանք ունենում են օրվա մեջ երկու անգամ)։ Հոբիթները կարողանում են արագ անհետանալ և անձայն տեղաշարժվել, նաև առանց վրիպելու օգտվում են նետից և աղեղից։

## Հայտնի հոբիթներ
* Բիլբո Բեգինս
* Ֆրոդո Բեգինս
* Սեմուայզ Գեմջի
* Մերիադոկ Բրենդիբակ
* Պերեգրին Տուկ
* Բանդոբրաս Տուկ
* Սմեագոլ (Գոլլում)

## Տես նաև
* Հոբիթ կամ գնալն ու գալը
* Մատանիների տիրակալը
* Մարդիկ
* Թզուկներ
* Էլֆեր

## Ծանոթագրություններ

Կատեգորիա:Միջերկիր
Գագիկ Բեգլարյան (բժիշկ)

**Գագիկ Արտաշեսի Բեգլարյան** (), հայ մանկաբարձ-գինեկոլոգ։ Բժշկական գիտությունների դոկտոր (1997), պրոֆեսոր (1997)։ ՀՀ ԲԳԱ ակադեմիկոս (1999)։ ՀՀ գիտության վաստակավոր գործիչ (2014)։

ՀԽՍՀ գիտությունների վաստակավոր գործիչ Արտաշես Բեգլարյանի որդին։

Մահացել է 2021 թվականին:

## Կենսագրություն
1970 թվականին ավարտել է Երևանի պետական բժշկական ինստիտուտի բուժական ֆակուլտետը։ 1973-1993 թվականներին աշխատել է Մանկաբարձության և գինեկոլոգիայի ԳՀԻ-ում, 1992 թվականից՝ փոխտնօրեն։ 1993-1995 թվականներին եղել է Երևանի № 2 կլինիկայի ծննդատան գլխավոր բժիշկ, 1993-1996 թվականներին Երևանի գլխավոր մանկաբարձ-գինեկոլոգ, 1995 թվականին եղել է Ընտանիքի պլանավորման և սեռական առողջության համալսարանական կենտրոնի տնօրեն, 2000 թվականից՝ միաժամանակ՝ ԵՊԲՀ մանկաբարձության և գինեկոլոգիայի ամբիոնի վարիչ, 1995-1997 թվականներին եղել է ԵՊԲՀ պրոռեկտոր, 1997-1999 թվականներին եղել է ՀՀ առողջապահության փոխնախարար։ Եղել է ՌԴ բնական ԳԱ հայկական մասնաճյուղի անդամ, Էկոլոգիայի և կենսագործունեության անվտանգության միջազգային ակադեմիաների անդամ, ՀՀ գինեկոլոգների, ներզատաբանների ընկերակցության պատվավոր անդամ, ԵՊԲՀ մանկաբարձության և գինեկոլոգիայի ամբիոնի վարիչ։

Աշխատանքները վերաբերում են կանանց սեռական խանգարումների, արգանդի լորձաթաղանթի և պարանոցի նախաքաղցկեղային հիվանդությունների ախտորոշման և բուժման հարցերին։

## Պարգևներ և կոչումներ
* ԽՍՀՄ Առողջապահության գերազանցիկ, 1976
* Հայկական ԽՍՀ Երիտասարդ գիտնականների խորհրդի պատվոգիր, 1979
* Անդրկովկասի հանրապետությունների Երիտասարդ գիտնականների խորհրդի առաջին կոնֆերանսի պատվոգիր, 1982
* Հայաստանի Առողջապահության նախարարության Գիտաբժշկական խորհրդի պատվոգիր, 1991
* Մխիթար Հերացու անվան ոսկե շքանշան, 2000
* Լոմոնոսովի անվան ոսկե շքանշան, 2002
* ՀՀ ազգային ժողովի պատվոգիր, 2005
* Պետրոս Մեծի անվան շքանշան, 2005
* Վիրխովի անվան արծաթե շքանշան, 2007
* Գիտության և պրակտիկայի ոսկե խաչ, 2007
* Սոֆի Տախալովի աստղ, 2007
* Մխիթար Հերացու անվան պետական բժշկական համալսարանի առաջին կարգի շքանշան և ոսկե մեդալ, 2010
* Հայաստանի Հանրապետության գիտության վաստակավոր գործիչ (2014)

## Երկեր
* «Урогенитальная инфекция», Е., 2000:
* «О некоторых актуальных вопросах акушерства и гинекологии», Е., 2003 (համահեղինակ)։
* Сравнительная оценка различных инструментальных методов диагностики патологических состояний эндометрия: Дис. канд.мед.наук / Бегларян Гагик Арташесович.-М.,1981.-176 с.:ил-Библиогр.:с.148-176

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:ՀՀ գիտության վաստակավոր գործիչներ
Կատեգորիա:Հայ բժիշկներ
Կատեգորիա:Հայ մանկաբարձներ
Կատեգորիա:Հայ պրոֆեսորներ
Կատեգորիա:Մխիթար Հերացու մեդալակիրներ
Նեթֆլիքս

**«Նեթֆլիքս»** (), ամերիկյան ընկերություն, հոսքային մեդիայի ֆիլմերի և սերիալների հիմք հանդիսացող։ Հիմնադրվել է 1997 թվականին՝ Ռիդ Հաստինգսի և Մարկ Ռանադոլֆի կողմից։ Կենտրոնական մասնաճյուղը գտնվում է Լոս Գատոսում, Կալիֆոռնիա նահանգ։

Նեթֆլիքսը 2020 թվականի ապրիլ ամսվա տվյալներով ունեցել է ավելի քան 193 միլիոն վճարովի բաժանորդագրություն ամբողջ աշխարհում, այդ թվում՝ 73 միլիոն ԱՄՆ-ում։

## Գործունեություն
Ի սկզբանե Նեթֆլիքսը զբաղվել է DVD սկառավակների վարձույթով, օգտագործելով «DVD փոստով» բիզնեսային մոդելը , բացառապես ԱՄՆ-ի տարածքում։

1999 թվականին ստեղծվել էր Video on demand ինտերնետ-սերվիսը։ 2002 թվականին Նեթֆլիքսը ավելացվել էր NASDAQ-ի ցուցակներում։ Ձեռնարկությունը ավելի շատ զբաղվում էր «վիդեո պահանջով»  հոսքային մեդիայի հիմքում, բայց էլ. փոստով վաճառքի կշիռը կազմում է ավելի քան 7 միլիոն հաճախորդ-պատվերներ։

Վերջին տարիներին Նեթֆլիքսը սկսել է իր սեփական հեռուստասերիալների արտադրությունը, որոնք հասանելի են միայն սեփական հաճախորդներին։ 2013 թվականի հուլիսին Նեթֆլիքսը Էմմի մրցանակի ինտերնետ-տեսահոլովակների արտադրողների առաջին թեկնածուներից մեկը։ Ընկերությունը ստացել է 14 ընդլայնումներ, որոնցից 9-ը ստացել է Նեթֆլիքսի «Քարտերով տուն»-ը։

Նեթֆլիքսը գործում է տարբեր սարքերի վրա և ծրագրերում, ինչպիսին են Smart TV, Անդրոիդ, iOS, PC, macOS, Nintendo PlayStation Vita, Nintendo 3DS, PlayStation, Xbox։

Ընկերությունը առաջարկում է անվճար դիտում բաժանորդագրումից մինչև մեկ ամսվա ընթացքում։ 2013 թվականի սկզբում Նեթֆլիքսի ֆիլմերն ու սերիալները հասանելի էին միայն հաճախորդներին super HD (ԱՄՆ-ի տարածքում նաև 3D ֆորմատով)։


մինի|կենտրոն|Նեթֆլիքսի հասանելիությունը


Ծառայությունը հասանելի է ԱՄՆ-ում, Եվրոպայի և Լատինական Ամերիկայի երկրներում։ Ընկերության պլանների մեջ է մտնում՝ ծառայության աշխարհագրության ընդարձակումը։ 2015 թվականի մարտին ծառայությունը սկսեց հասանելի լինել Ավստրալիայում և Նոր Զելանդիայում, իսկ աշունը պլանավորում է ծառայությունը ապահովել Ճապոնիայում։ 2016 թվականից Նեթֆլիքսը հասանելի է Հայաստանում։

## Հիմնադրումը
Ռիդ Հաստինգսը և Մարկ Ռանդոլֆը հիմնադրեցին Նեթֆլիքսը 1997 թ. օգոստոսի 29-ին։ Հաստինգսը Նեթֆլիսի համար սկզբնական կանխիկ ներդրումներ է կատարել 2,5 միլիոն դոլար։ Նեթֆլիքսը գործարկել է աշխարհի առաջին առցանց DVD վարձակալման խանութը, որտեղ առկա են ընդամենը 30 աշխատող և 925 անվանումներ՝ այն ժամանակվա DVD- ների գրեթե ամբողջ կատալոգը։

## Ծանոթագրություններ

Կատեգորիա:1997 հիմնադրված ընկերություններ
Կատեգորիա:ԱՄՆ-ի կայքեր
Կատեգորիա:Անդրոիդի ծրագրային ապահովում
Կատեգորիա:1997 հիմնադրումներ Կալիֆոռնիայում
Կատեգորիա:ՆԱՍԴԱՔ-ում ցուցակված ընկերություններ
Գեորգի Ավթանդիլով

**Գեորգի Գերասիմի Ավթանդիլով** (), հայ ախտաբան։ Բժշկական գիտությունների դոկտոր (1965), պրոֆեսոր (1971)։ Խորհրդային Միության գիտության վաստակավոր գործիչ (1990)։ Ռուսաստանի բնական Գիտությունների ակադեմիայի ակադեմիկոս (1992)։ Հյուսիսային Օսիա-Ալանիա Հանրապետության գիտության վաստակավոր գործիչ (1999)։ Կաբարդա-Բալկարական Ինքնավար Հանրապետության վաստակավոր բժիշկ։

## Կենսագրություն
1951 թվականին ավարտել է Հյուսիսային Օսիայի պետական բժշկական ինստիտուտը։ 1951-1965 թվականներին եղել է Կաբարդա-Բալկարիայի գլխավոր հիվանդանոցի ախտաբանական բաժանմունքի վարիչը, 1965-1975 թվականներին՝ Մոսկվայի բժշկական գիտությունների ակադեմիայի մարդու ձևաբանության ինստիտուտի ձևաչափության ամբիոնի վարիչ, 1965-1979 թվականներին՝ Ախտաբանների համամիութենական գիտական ընկերության գլխավոր քարտուղար,
1974-1984 թվականներին՝ Խորհրդային Միության առողջապահության նախարարության գլխավոր ախտաբան-անատոմ, 1975-1990 թվականներին՝ Բժշկական կենտրոնական ինստիտուտի ախտաբանաանատոմային ամբիոնի վարիչ։ Մոսկվայի ախտաբանական միջազգային դպրոցի հիմնադիրն է։ 1992 թվականին Մեծ Բրիտանիայի և Ամերիկայի Միացյալ Նահանգների բժշկագիտական ընկերությունների կողմից ճանաչվել է տարվա մարդ։

Աշխատանքները վերաբերում են սիրտանոթային և կենտրոնական նյարդային համակարգերի ախտաբանության, չարորակ ուռուցքների ձևաչափության, եղանակների մշակման հարցերին։

## Մրցանակներ
* Պավլովի անվան արծաթե մեդալ
* Շվեյցերի անվան մեդալ

## Երկեր
* Сосудистые сплетения головного мозга (морфология, функция, патология). Кабардино-Балкария, Нальчик, 1962 г.
* Введение в количественную патологическую морфологию. Москва, 1980 г.
* Медицинская морфометрия. Москва, 1990 г.

## Գրականություն
* Айриян А. П. Армянские учёные-медики.- Ереван, 1998 г.

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Հայ ախտաբաններ
Կատեգորիա:Հայ բժիշկներ
Կատեգորիա:Հայ պրոֆեսորներ
Վիտամին H

## Վիտամին H (Բիոտին)
Վիտամին H-ը (բիոտին, B7) պատկանում է ջրալույծ վիտամինների խմբին։ Այն սպիտակ գույնի բյուրեղիկների տեսքով է, որոնք լուծվում են ջրում և օրգանական լուծիչներում։ Մասնակցում է ճարպաթթուների և գլիկոգենի սինթեզին։ Ոչնչանում է բարձր ջերմաստիճանի դեպքում։ Օրգանիզմի օրական պահանջը բիոտինի նկատմամբ կազմում է 30-80 մկգ։ Հղի կանանց դեպքում՝ 50-110 մկգ։

### Վիտամին H-ի կենսաբանական դերը
# Կարգավորում է շաքարի մակարդակը արյան մեջ, ինչպես նաև գլյուկոզի մասնակցությունը նյութափոխանակությանը։
# Ունի մեծ դեր սպիտակուցների յուրացման և ճարպերի այրման մեջ։
# Բիոտինը կարևոր է մազերի, եղունգների և մաշկի համար, ինչի համար էլ ստացել է «գեղեցկության վիտամին» անվանումը։
# Ունի մեծ դեր նյարդային համակարգի նորմալ գործունեության համար։

### Բիոտինի թերվիտամինոզ և հիպերվիտամինոզ
Օրգանիզմում բիոտինի անբավարար քանակության դեպքում արյան մեջ շաքարի և խոլեստերինի քանակը դառնում է անկայուն։ Կարող է առաջանալ անեմիա, ի հայտ է գալիս ընդհանուր թուլություն, ախորժակի կորուստ, դեպրեսիա։ Վիատմին H-ի անբավարարության նշաններ են մազաթափությունը, չոր մաշկը, ճարպակալումը։ Այս զարմանահրաշ վիտամինի հիպերվիտամինոզը չի առաջացնում որևէ խնդիր։

### Բիոտինի քանակը տարբեր մթերքներում
Բիոտին պարունակվում է բոլոր այն մթերքներում, որոնք օգտագործում ենք։

### Բիոտինի յուրացման խանգարումները
Ձվի սպիտակուցում պարունակվում է ավիդին, որը խանգարում է բիոտինի յուրացմանը։ Հակաբիոտիկները և ալկոհոլը նույնպես խանգարում են բիոտինի սինթեզին և ներծծմանը։ Վիտամին H-ի ակտիվությունը բարձրացնելու համար խորհուրդ է տրվում համատեղել այն մագնեզիումի հետ։

## Ծանոթագրություններ

Կատեգորիա:Վիտամիններ
Կատեգորիա:Միզանյութեր
Հիպի

մինի|աջից|Հիպիների նշանը որը օգտագործվել է խաղաղության ցույցերի ժամանակ
մինի|աջից|Ազգությամբ Ռուս Հիպի
մինի|աջից|Հիպիների տունը ծիածանե տուն
**Հիպի** (), ենթամշակույթ, որն առաջացել է ԱՄՆ-ում։ Ծաղկուն շրջանը եղել է 1960-ական թվականերին։ Հիպիների կարգախոսն է՝ «Սեր, այլ ոչ թե պատերազմ»։

Հիպիները կարծում են, որ մարդիկ պետք է ազատ լինեն, ազատության հասնելու համար պետք է փոխել հոգու ներքին կառուցվածքը։ Առաջին անգամ *հիպի* բառն օգտագործվել է Նյու Յորքում․ դա երիտասարդների մի խումբ էր, որոնք կրում էին ջինսե տաբատներ, ունեին երկար մազեր և դեմ էին Վիետնամական պատերազմին։ Հիպիները խաղաղության կողմնակիցներ են, նրանք ավելի կողմ են արևելյան մշակույթին և սիրում են բուդդայականությունը, նրանց մեծամասնությունը բուսակեր է։ Նրանք շատ խորհրադավոր են, սիրում են կրել զարդեր և գլխին միշտ ունենում են ծաղկե պսակ, իսկ տղամարդիկ կրում են սանդալներ, նրանք սիրում են ապրել խմբերով ծիածանե տուն կոչվող ավտոմեքենաների մեջ։

Հիպիների պնդմամբ, նրանք ցանկանում են փոխել աշխարհը, դարձնել այն ավելի բարի, օգնել միմյանց սիրել մերձավորին և բոլորին։ Նրանք սիրում են ազատություն, շատ երգիչներ ևս հիպի են եղել։ Հիպի էին նաև Ջոն Լենոնը և նրա կինը՝ Յոկո Օնոն։ Հիպիները ինտելեկտուալ զարգացած մարդիկ են։

## Արտաքին հղումներ
* Хиппи.ру
* FreeХиппи.ру
* Портал хиппи
* Хиппи в СССР 
* Подробная история субкультуры хиппи в пяти частях
* Сан-Франциско как столица хиппи
* Фестиваль хиппи 2012 год(фоторепортаж) 
* Фестиваль хиппи 2013 год (фоторепортаж) 
* Марихуана и движение хиппи: растения и энтеогены 
* Первая публикация о субкультуре отечественных хиппи в советской печати
* Российский фестиваль хиппи «Пустые холмы» 
* Молодёжная субкультура хиппи. Истоки, генезис, закат 
* *А. Мадисон* ЛЕВЫЙ ЛЕВ: Толстой как хиппи, панк и анархист
* Коммунизм по-американски («Новые хиппи» в общине США учат жить на 103 доллара в месяц и делиться женами) // Лента.ру, 27 августа 2015

Կատեգորիա:Ամերիկյան մշակույթ
Կատեգորիա:Հագուստի ոճեր
Արտաշես Բեգլարյան

**Արտաշես Հայկի Բեգլարյան** (), հայ ախտաբան-անատոմ։ Բժշկական գիտությունների դոկտոր (1963), պրոֆեսոր (1965)։ ՀԽՍՀ գիտության վաստակավոր գործիչ (1980)։

## Կենսագրություն
1942 թվականին ավարտել է Երևանի բժշկական ինստիտուտը։ 1963-1985 թվականներին եղել է Երևանի բժշկական ինստիտուտի ախտաբանական անատոմիայի ամբիոնի վարիչ և բուժական ֆակուլտետի դեկան, 1963-1985 թվականներին՝ ՀԽՍՀ առողջապահության նախարարության գլխավոր ախտաբան-անատոմ և Ախտաբան-անատոմների գիտական ընկերության նախագահ։

## Մրցանակներ
* Լենինի Կոմերիտմիության մրցանակ
* Աշխատանքային կարմիր դրոշի շքանշան
* Մխիթար Հերացու մեդալ
* ՌԴ բժշկագիտական ակադեմիայի պատվավոր դոկտոր

## Ընտանիք
* Կինը եղել է բժշկական գիտությունների դոկտոր, ավագ գիտաշխատող, արյունաբան
* Որդին՝ Գագիկ Արտաշեսի Բեգլարյան, մանկաբարձ-գինեկոլոգ

## Երկեր
* Бегларян А.Г., Патологическая анатомия и патогенез коллагеновых болезней, М., 1963 (համահեղինակ)

## Ծանոթագրություններ

## Գրականություն
* Айриян А. П. Армянские учёные-медики. - Ер., 1998 - 276 с. ISBN 99930-1-001-7
* Ноев Ковчег. Информационно-аналитическая газета армянской диаспоры стран СНГ. N 03 (97) Март 2006 года.

Կատեգորիա:Բժշկական գիտությունների դոկտորներ
Կատեգորիա:Հայ ախտաբաններ
Կատեգորիա:Հայ անատոմներ
Կատեգորիա:Հայ պրոֆեսորներ
Դամիանո Տոմազի

**Դամիանո Տոմազի** (, ), իտալացի նախկին ֆուտբոլիստ, ով առավել հայտնի է իտալական Վերոնայում և Ռոմայում անցկացրած իր մրցելույթներից, հանդես է եկել նաև Իտալիայի ազգային հավաքականում։

## Կարիերա
Դամիանոն սկսել է իր պրոֆեսիոնալ կարիերան Սերիա B-ն ներկայացնող Վերոնա ակումբում։ 1996 թվականին Ռոմայի գլխավոր մարզիչ Օտտավիո Բիանկիի հրավերով տեղափոխվել է մայրաքաղաքային ակումբ։ Հանդիսանում էր Ռոմայի հիմնական կազմի ֆուտբոլիստ, 2001 թվականին ակումբի հետ դարձավ Իտալիայի չեմպիոն և սուպերգավաթակիր։ Իտալիայում աշխատող արտասահմանցի լրագրողների հարցման արդյունքում ճանաչվել է 2001 թվականի Իտալիայի լավագույն մարզիկ։ Նույն թվականին ընդգրկվել էր «Ոսկե Գնդակի» հավակնորդների ցուցակում։

2004 թվականի հուլիսի 22-ին ավստրիական Իրդնինգ քաղաքում Սթոք Սիթիի հետ ընկերական հանդիպման ժամանակ (Ռոման հաղթեց 2:0), անգլիական ակումբի պաշտպան Ջերրի Տագարտի հետ բախվելուց հետո ստացավ ծանր վնասվածք՝ ծնկի խաչաձև կապանների ջարդվածք, ինչի պատճառով 1 տարուց ավել շարքից դուրս եկավ։

Վնասվածքից վերականգնվելուց հետո Տոմազին ևս մեկ մրցաշրջան անցկացրեց Ռոմայում, որից հետո 2006 թվականին տեղափոխվեց իսպանական Լևանտե, որը հենց այդ տարի վերադարձել էր Լա Լիգա։ Դամիանոյի խոսքերով, նա տեղափոխվեց Իսպանիա, քանի որ իտալական ֆուտբոլի մթնոլորտը այլևս նրան չէր ուրախացնում։ Երկու մրցաշրջանների արդյունքում Լևանտեն գրավեց համապատասխանաբար 15-րդ և 20-րդ հորիզոնականները և դուրս մնաց Լա Լիգայից, որից հետո Դամիանոն լքեց իսպանական ակումբը և 2008 թվականի սեպտեմբերին տեղափոխվեց անգլիական Քուինս Պարկ Ռեյնջերս, սակայն արդեն 2009-ի հունվարին պայմանագիրը դադարեցվեց, որից հետո Տոմազին տեղափոխվեց չինական Տյանցզին Տեդա։

Չինական ակումբում մեկ մրցաշրջան անցկացնելուց հետո վերադարձավ Իտալիա և սկսեց հանդես գալ Սանտ՛Աննա դ՛Ալֆաեդո սիրողական ակումբում, որտեղ հանդես էին գալիս նրա երկու եղբայրները։

2011 թվականի մայիսի 9-ին նշանակվեց «Ֆուտբոլիստների Իտալական Ասոցիացիայի» *(Associazione Italiana Calciatori)* նախագահ, իր պաշտոնում փոխարինելով ասոցիացիայի հիմնադիր և երկարամյա ղեկավար *(1968-ից)* Սերջիո Կամպանուին։

2015 թվականին Սան Մարինոն ներկայացնող Լա Ֆիորիտա ակումբի հետ մասնակցեց Եվրոպա Լիգայի որակավորման փուլի երկու հանդիպումներին, որից մեկում դարձավ գոլի հեղինակ։

Դամիանոն մասնակցել է 2002 թվականին Ճապոնիայում և Կորեայում անցկացվող աշխարհի առաջնության բոլոր 4 հանդիպումներին։

Դամիանո Տոմազին համարվում է Ռոմայի «Փառքի Սրահի» ֆուտբոլիստներից մեկը։

## Նվաճումներ
### Ակումբային
;Ռոմա
* Սերիա A (Իտալիա)՝ 2000–01
* Իտալիայի սուպերգավաթ՝ 2001
* Իտալիայի գավաթ՝ փոխչեմպիոն 2005–06

### Ազգային
* Եվրոպայի երիտասարդական առաջնություն՝ 1996

### Անհատական
* Արծաթե գնդակ՝ 2000-01

## Ծանոթագրություններ

Կատեգորիա:1974 ծնունդներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մայիսի 17 ծնունդներ
Կատեգորիա:Ռոմայի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Դեբորա Բլոք

**Դեբորա Բլոք** (, ), բրազիլացի դերասանուհի, մոդել։

## Կենսագրություն

Ծնվել է 1963 թվականի մայիսի 29–ին Բելու Հորիզոնտի քաղաքում։ 1980 թվականին կայանում է Դեբորայի դեբյուտը։ Նա աշխատանքի է անցնում թատրոնում և համարվում թատրոնի ամենաազդեցիկ դերասանուհիներից մեկը, թատրոնում խաղում է «Ստրկուհի Իզաուրա», «Իմ սեր Բրազիլիա», «Անապատի գիշեր» ներկայացումներում և ստանում լավագույն դերասանուհու կոչում։ Ավելի ուշ աշխատանքի է անցնում Ռեդե Գլոբոյում, որտեղ նկարահանվում է Բրազիլիայի պողոտա (հեռուստասերիալ)ում, և Հնդկաստանի ճանապարհներ (հեռուստասերիալ)ում։ Նկարահանվել է ավելի քան 50 սերիալներում։

## Ծանոթագրություններ

Կատեգորիա:Բրազիլացի դերասանուհիներ
Կատեգորիա:Բրազիլացի մոդելներ
Կատեգորիա:Թատրոնի դերասանուհիներ
Տամի Միրանդա

**Տամի Քրիստինա Բրիտու Միրանդա Սիլվա** (, ), բրազիլացի հասարակական-քաղաքական գործիչ, նախկին հեռուստահաղորդավարուհի, մոդել, արտիստուհի (նկարահանվել է նաև պոռնո ֆիլմերում)։ Ճանաչում ու համբավ է ձեռք բերել որպես ֆանկ երգչուհի և պարուհի։ 2006 թվականին Տամին խոսեց իր տրանսսեքսուալ լինելու մասին, կտրեց իր մազերը և սկսեց հագնվել տղայի նման։ 2007 թվականին մտերիմ հարաբերությունների մեջ էր մոդել Պատրիսիա Ֆերերիայի հետ, Տամին ասում էր որ մանկուց երազել է ապրել ճիշտ մարմնի մեջ։ Նա երբեք չի սիրել տիկնիկներ և աղջկա հագուստ։ 2010 թ.- ին Տամին ամուսնացավ Յանայնա Սինսի հետ։ 3 ամիս անց նրանք բաժանվեցին։ 2013 թ.- ին Տամին նկարահանվեց Խիզախ կինը սերիալում։ 2014 թ.- ին նա դիմեց սեռափոխական վիրահատության և հեռացրեց իր կրծքերը, որի ավարտին նրան հիվանդանոցում այցելեց աշխարհահռչակ գրող Գլորիա Պերեսը, ով բարձր գնահատեց Տամիի խիզախ քայլը և ասաց, որ նկատել էր, որ նա Լոյանայի դերում իրեն վատ էր զգում աղջկա կերպարում և նրան խոստացավ 2016 թվականին նկարահանել իր նոր սերիալում, այնուհետև բրազիլական հայտնի գրողներից մեկը գիրք գրեց Տամիի տառապանքների և հույզերի մասին։

## Ծանոթագրություններ

## Արտաքին հղումներ
* 

Կատեգորիա:Բրազիլացի դերասաններ
Կատեգորիա:Բրազիլացի երգիչներ
Կատեգորիա:Բրազիլացի հասարակական գործիչներ
Կատեգորիա:Բրազիլացի մոդելներ
Կատեգորիա:Բրազիլիայի քաղաքական գործիչներ
Նիվեա Մարիա

**Նիվեա Մարիա Կոնդիտո Գրաիեբ** (պորտուգալերեն՝ Nívea Maria, ), բրազիլացի դերասանուհի։ Իր անունը ստացել է ի պատիվ հայտնի բրենդի։

### Գործնեություն
17 տարեկան հասակում նա նկարահանվում է հեռուստասերիալում։ Նրա ընտանիքը դեմ էր, որ Նիվեան դառնա դերասանուհի, բայց Նիվեան ուներ անկոտրում կամք։ Նա 16 տարեկանում փախավ տանից և անգամ ամուսնացավ իր ընկեր դերասան Ռենատոյի հետ։ Նրանք իրար հետ ապրում են մեկ տարի, այնուհետև բաժանվում, հետո Նիվեան ամուսնանում է դերասան Վիվիանի հետ, որը ֆրանսիացի էր։ Այդ տղամարդը ուներ երկու երեխա։ Նրանք ամուսնալուծվում են երկու տարի միասին ապրելուց հետո։ Որոշ ժամանակ անց նա հանդիպում է Ռեդե Գլոբոյի տնօրենի հետ, 1976 թվականին նրանք ամուսնանում են, երկու տարի անց ծնվում է նրանց աղջիկը։ 2003 թվականին զույգը բաժանվում է պատճառաբանելով, որ նրանք հիվանդ են և ցանկանում են ապրել առանձին։ Նկարահանվել է 50 սերիալներում։

Կատեգորիա:Բրազիլացի դերասանուհիներ